Απόφαση του Δικαστηρίου (έβδομο τμήμα) της 4ης Ιουλίου 2024 [αίτηση του Højesteret (Δανία) για την έκδοση προδικαστικής αποφάσεως] – ΕΝ κατά Udlændingenævnet
(Υπόθεση C-375/23 1, Meislev 2 )
(Προδικαστική παραπομπή – Συμφωνία Σύνδεσης ΕΟΚ-Τουρκίας – Απόφαση 1/80 – Άρθρο 13 – Ρήτρα «standstill» – Πεδίο εφαρμογής – Έννοια του «νέου περιορισμού» – Εθνική ρύθμιση που θεσπίζει αυστηρότερες προϋποθέσεις για τη χορήγηση άδειας μόνιμης διαμονής)
Γλώσσα διαδικασίας: η δανική
Αιτούν δικαστήριο
Højesteret
Διάδικοι στην υπόθεση της κύριας δίκης
ΕΝ
κατά
Udlændingenævnet
Διατακτικό
Το άρθρο 13 της απόφασης 1/80 του Συμβουλίου Σύνδεσης, της 19ης Σεπτεμβρίου 1980, σχετικά με την ανάπτυξη της σύνδεσης μεταξύ της Ευρωπαϊκής Οικονομικής Κοινότητας και της Τουρκίας,
έχει την έννοια ότι:
ρύθμιση κράτους μέλους η οποία εξαρτά τη χορήγηση άδειας μόνιμης διαμονής σε Τούρκο εργαζόμενο που διαμένει νομίμως στο κράτος μέλος αυτό και εμπίπτει στο πεδίο εφαρμογής του άρθρου 6, παράγραφος 1, της απόφασης από προϋποθέσεις αυστηρότερες από εκείνες που ίσχυαν κατά την ημερομηνία έναρξης ισχύος της ως άνω απόφασης στο οικείο κράτος μέλος δεν συνιστά «νέο περιορισμό», κατά το άρθρο 13 της απόφασης, εφόσον η ρύθμιση αυτή δεν θίγει την άσκηση του δικαιώματος ελεύθερης κυκλοφορίας εντός του συγκεκριμένου κράτους μέλους εκ μέρους των Τούρκων υπηκόων που διαμένουν νόμιμα σε αυτό.
____________
1 ΕΕ C 296 της 21.8.2023.
1 Η ονομασία που έχει δοθεί στην παρούσα υπόθεση είναι πλασματική. Δεν αντιστοιχεί στο πραγματικό όνομα κανενός διαδίκου.